Die mense wat deur die tyd oor jou lewenspad kom, speel ’n belangrike rol. Vir Fatima was dit ook so.
Op Nantes Primêr, in standerd een, het ek vir juffrou Tunisia Fortuin ontmoet. Ek is baie bevoorreg dat ek op ’n jong ouderdom ontdek het wat ek goed kan doen. Ek het tydens ’n skoolkonsert in ’n klein voordragitem opgetree. My interpretasie was spot on. Na die konsert het juffrou Tunie my geprys. Ek is talentvol, ek kan toneelspeel! Jare daarna kon ek juffrou Tunie vereer met ’n toekenning tydens die Vuvuzela-kunstefees in Eersterust.
Ek is ’n baie eenvoudige mens met eenvoudige lewensvereistes en verwagtings. What goes around, comes around is my leuse. Die volgende dinge hou ek niks van nie: onregverdigheid, valsheid en hoogmoed. Later in my lewe het ek ook beter leer verstaan hoekom dinge met ’n mens gebeur – die meeste van die tyd gebeur dinge om jou ’n les te leer. Wanneer dinge herhaaldelik gebeur, het jy nog nie die les geleer het nie.
Ek breek nie meer my kop oor dinge wat ek nie kan verander nie. Daar is baie ander dinge om te geniet. Die uitdagings is daar, maar ek durf dit aan met die oorwinning in gedagte. Die geraas in ’n mens se kop is soms die grootste hindernis tot oorwinning. Wanneer ek in die oggend gaan stap, gesels ek met my Maker oor alles.
… meer as net diens en produkte van hoë gehalte aan my pasiënte te bied. Dit behels dat jy omgee vir pasiënte, hulle versoeke respekteer, hulle verwagtings verstaan en weet wat jy doen. As dokter moet ek weet wat om te doen as iets verkeerd loop. Komplikasies kan ontstaan selfs al pas jy ’n behandeling perfek toe. Ek gee baie om vir my pasiënte. Dit wys wanneer ek probleme teëkom.
… die besef dat kwaliteit beter is as kwantiteit. Die stories lees in die aande, al is jy doodmoeg, is noodsaaklik. Ek het op ’n stadium besluit dat naweke gesinstyd is. Dis nog steeds moeilik om te handhaaf, maar dis vir seker die moeite werd! Ek wil hê my kinders moet sien wat harde werk is, maar terselfdertyd wil ek hê hulle moet die goeie tye onthou eerder as net ons werkstye.